SK    SK 
 
 
 EURÓPSKA  
KOMISIA   
V Bruseli 21. 4. 2015  
COM(2015) 166 final  
  
Odporúčanie  
ROZHODNUTIE RADY  
o vymenovaní Európskych hlavných miest kultúry na rok 2019 v Bulharsku a Taliansku  
  
SK 2   SK DÔVODOVÁ SPRÁVA  
V rozhodnutí Európskeho parlamentu a  Rady č. 1622/2006/ES z  24. októbra 2006 o činnosti 
Spoločenstva na podporu projektu Európske hlavné mesto kultúry na roky  2007 až 20191 sa 
stanovuje postup vymenovania Európskych hlavných miest kultúry. Podľa článku 2 
uvedeného rozhodnutia sa od roku 2009 za Európske hlavné mestá kultúry vymenuj ú dve 
mestá z  dvoch členských štátov v  súlade s  chronologickým poradím stanoveným v  prílohe 
k danému rozhodnutiu. V roku 2019 budú usporiadateľmi tohto podujatia Bulharsko 
a Taliansko.  
Nominácia Európskych hlavných miest kultúry na rok 2019 za Bulharsko a Taliansko 
podlieha ďalej uvedenému postupu.  
Každý príslušný členský štát uverejní výzvu na predkladanie prihlášok najneskôr šesť rokov 
pred začatím podujatia. Výberová komisia pozostávajúca z 13 nezávislých odborníkov 
v oblasti kultúry sa stretne na predbe žnom výberovom zasadnutí najneskôr päť rokov pred 
začatím podujatia. Výberová komisia posúdi zaslané žiadosti na základe kritérií stanovených 
v článku 4 rozhodnutia č. 1622/2006/ES a vypracuje užší zoznam kandidujúcich miest, ktoré 
sa budú po tom, ako dopl nia svoje žiadosti, ďalej posudzovať.  
Každý príslušný členský štát zvolá výberovú komisiu na účely konečného výberu, ktorá 
zasadne deväť mesiacov po predbežnom výberovom zasadnutí. Po dôkladnom posúdení 
predbežne vybraných miest na základe kritérií stanove ných pre túto činnosť výberová komisia 
odporučí nomináciu jedného mesta v každom z príslušných členských štátov.  
Na základe týchto odporúčaní každý členský štát navrhne jedno mesto, ktoré by sa malo stať 
Európskym hlavným mestom kultúry, a oznámi to Európs kemu parlamentu, Rade, Komisii 
a Výboru regiónov najneskôr štyri roky pred začatím príslušného podujatia.  
Európsky parlament môže postúpiť svoje stanovisko Komisii, najneskôr však tri  mesiace 
po prijatí nominácií.  
Rada na základe odporúčania Komisie ofici álne vymenuje príslušné mestá na rok, na ktorý 
boli nominované.  
Po skončení uvedenej dvojkolovej súťaže výberová komisia vo svojich správach z októbra 
2014 (v prípade Bulharska) a novembra 2014 (v prípade Talianska) odporučila, aby sa 
usporiadateľmi tohto  podujatia v roku 2019 stali mestá Plovdiv (Bulharsko) a Matera 
(Taliansko). Bulharsko a Taliansko oznámili svoje nominácie Európskemu parlamentu, Rade, 
Komisii a  Výboru regiónov v decembri 2014 (Bulharsko) a vo februári 2015 (Taliansko).  
Európsky parlamen t zaslal Komisii súhlasné stanovisko v marci 2015.  
Na základe uvedeného Komisia v  súlade s  článkom 9 ods. 3 rozhodnutia č.  1622/2006/ES 
predkladá Rade priložené odporúčanie na oficiálne vymenovanie bulharského mesta Plovdiv 
a talianskeho mesta Matera za Eu rópske hlavné mestá kultúry na rok 2019.  
                                                 
1 Ú. v. EÚ L 304, 3.11.2006, s. 1.  
SK 3   SK Odporúčanie  
ROZHODNUTIE RADY  
o vymenovaní Európskych hlavných miest kultúry na rok 2019 v Bulharsku a Taliansku  
 
RADA EURÓPSKEJ ÚNIE,  
so zreteľom na Zmluvu o fungovaní Európskej únie,  
so zreteľom na rozhodnutie Európskeho parlamentu a Rady č. 1622/2006/ES z 24. októbra 
2006 o činnosti Spoločenstva na podporu projektu Európske hlavné mesto kultúry na roky 
2007 až 20192, a najmä na jeho článok 9 ods. 3,  
so zreteľom na odporúčanie Európskej komisie,  
so zreteľom na správy výberovej komisie z októbra a novembra 2014 týkajúce sa výberového 
postupu pre Európske hlavné mestá kultúry v Bulharsku a Taliansku,  
keďže:  
kritériá s tanovené v článku 4 rozhodnutia č. 1622/2006/ES sú v  celom rozsahu splnené,  
PRIJALA TOTO ROZHODNUTIE:  
Článok 1  
Za „Európske hlavné mestá kultúry na rok 2019“ sa vymenúvajú Plovdiv v Bulharsku 
a Matera v Taliansku.  
 
                                                 
2 Ú. v. EÚ L 304, 3.11.2006, s. 1.  
SK 4   SK Článok 2  
Toto rozhodnutie nadobúda účinnosť dňom nasledujúcim po jeho uverejnení v Úradnom 
vestníku Európskej únie .  
V Bruseli  
 Za Radu  
 predseda